বিজ্ঞানী, রাষ্ট্রপতি এবং লেখক হিসেবে ভারতে তার অবদান অসামান্য। তার হাত ধরেই সাফল্যের শিখরে পৌঁছেছে ভারতের মহাকাশ গবেষণা। ভারতের রকেট ও মিসাইল প্রযুক্তিতে তার অবদান সবার আগে। ‘অগ্নি’ও ‘পৃথ্বি’র মতো পারমাণবিক অস্ত্রবাহী মিসাইল প্রযুক্তি পূর্ণতা পেয়েছে তার হাত ধরেই। এজন্য তাকে ‘মিসাইল ম্যান অব ইন্ডিয়া’ আখ্যায়িত করা হয়। ২০০২ সালে কালাম তৎকালীন শাসকদল ভারতীয় জনতা পার্টি ও বিরোধী দল ভারতীয় জাতীয় কংগ্রেসের সমর্থনে রাষ্ট্রপতি নির্বাচিত হন। ভারতের সর্বোচ্চ অসামরিক সম্মান ভারতরত্নসহ একাধিক গুরুত্বপূর্ণ সম্মান ও পুরস্কার লাভ করেছেন কালাম। ২০১৫ সালের ২৭ জুলাই তিনি শেষ নিঃশ্বাস ত্যাগ করেন।